አምባሳደር ታዬ አስቀስላሴ ለሊባኖስ ፕሬዝዳንት የሹመት ደብዳቤ አቀረቡ
በግብጽ የኢፌዴሪ ልዩ  መልዕክተኛና ባለሙሉ ሥልጣን አምባሳደር ታዬ አፅቀስላሴ የሹመት ደብዳቤያቸውን ለሊባኖስ ፕሬዝዳንት ጄኔራል ሚኬል አውን አቀረቡ። በወቅቱም የሁለቱን አገራት የቆየ የፖለቲካና የኢኮኖሚ ግንኙነት ለማስፋት በሚቻልባቸው ጉዳዮች ዙሪያ አምባሳደር ታዬ ከፕሬዝዳንት ሚኬል ጋር ሃሳብ ተለውጠዋል።በሊባኖስ የሚኖሩ ኢትዮጵያውያን መብትና ደህንነት እንዲጠበቅ በሚያስችሉ ሃሳቦች ላይም ውይይት ተደርጓል።ኢትዮጵያ ከሊባኖስ ጋር ጠንካራ ግንኙነት እንዲኖራት አስፈላጊውን ጥረት ሁሉ እንደሚያደርጉ አምባሳደር ታዬ ተናግረዋል።ፕሬዝዳንት ሚኬል ለአምባሳደር ታየ ለሥራቸው መቃናት ደጋፍ እንደሚያደርጉ ገልጸውላቸዋል።